
I. CE SUNT ACTIVITĂŢILE EXTRACURRICULARE? 


Obiectivele unităţii de învăţare: 
9 să diferenţieze termenii vehiculaţi în cadrul capitolului, conform caracteristicilor 
definitorii ale acestora; 
9 să identifice particularităţile activităţilor extracurriculare în cadrul Sistemului de 
9 învăţământ românesc. 


I.1. Definire şi delimitare terminologică 

Una dintre nevoile reale căreia educaţia trebuie să-i răspundă în această eră a 
schimbărilor este deschiderea spre postmodernitate. Caracteristicile esenţiale ale 
paradigmei postmoderne în educaţie sunt (Sava S., Codorean G., 2005, pag. 8): 

militează pentru educaţia centrată pe persoană şi pentru revalorizarea 
dimensiunii subiective a actului educaţional; 

m consideră că, dată fiind complexitatea fiinţei umane, conduitele celor implicaţi în 
actul educaţional nu sunt întotdeauna predictibile şi raţionale; 

pune în evidenţă rolul major al dimensiunii subiectiv-afective în relaţia 
educaţională, relaţie în care elevul şi profesorul sunt consideraţi în integralitatea 
personalităţii lor; 

susţine abordarea conform căreia profesorul nu lucrează asupra elevilor, ci cu 
elevii şi pentru aceştia; 

€ consideră elevul într-un permanent proces de devenire, de construire a statutului 
şi rolurilor sale; 

propune o viziune diferită asupra curriculum-ului, încercând să depăşească 
limitele actualei teorii curriculare care este prescriptivă, normativă şi formalizată 
prin abordarea curriculum-ului în termeni de cultură, prin reelaborarea, 
reconstruirea şi negocierea curriculum-ului. 

Situaţiile educative din mediul formal al şcolii nu oferă însă întotdeauna un cadru 
propice pentru manifestarea la maxim a acestor acţiuni formative. Adesea, chiar 
documentele curriculare oficiale se transformă în obstacole pentru iniţierea tuturor 
demersurilor pe care le-am specificat anterior. În sprijinul acestor deziderate vine însă 
educaţia extracurriculară ce poate apărea sub două aspecte fundamentale (Ştefan M., 
2007, pag. 137): 

> educaţia informală reprezentând influenţa  incidentală a mediului social, 
transmisă prin situaţiile vieţii de zi de zi; 

> educaţia nonformală, care se realizează sub incidenţa unităţilor din sistemul de 
învăţământ sau în cadrul unor organizaţii cu caracter educativ, independente de 
sistemul de învăţământ, dar cu obiective în consonanţă cu cele ale şcolii. 

Prezentul curs urmăreşte delimitarea terminologică a conceptului de „activităţi 
extracurriculare”, deci, automat se subordonează celei de-a doua abordări, şi anume: 
includerea educaţiei extracurriculare sub umbrela educaţiei nonformale. 

Dincolo de această subordonare, trebuie precizată interferența activităţilor 
extracurriculare cu conceptul de curriculum, extracurricular însemnând în esenţă „ceva 

în afara curriculumului”. Vorbim fireşte în acest context de toate activităţile ce au loc în 
afara incidenţei Curriculumului Naţional (Curriculum trunchi comun+Curriculum 
complementar) şi, în consecinţă, în afara unui orar al activităţilor şcolare. Deci, 
activităţile extracurriculare sunt evident subordonate educaţiei nonformale, dar nu pot fi 
analizate fără a face trimitere la aspecte particulare ale Curriculumului Naţional. 

Termenul de „activităţi extracurriculare” este adesea utilizat în sinonimie cu cel 
de „activităţi co-curriculare” sau cu cel de „activităţi în afara clasei”. În primul caz, 
reiese importanţa acestora în completarea Curriculumu-ului Naţional, iar în al doilea, 
separarea spaţio-temporală de activităţile formale obligatorii. De asemenea, în 
literatura de specialitate, conceptul este adesea utilizat ca echivalent al „activităţilor 
extraşcolare”, de altfel în mod eronat, dat fiind că acestea reprezintă toate activităţile 
ce au loc în afara instituţiei de învăţământ şi acestea sunt doar o componentă a 
activităţilor extracurriculare. Această multitudine de experienţe educaţionale pe care le 
oferă activităţile extracurriculare presupun luarea în considerare a unui curriculum 
paralel, dar în unele momente intersectat cu Curriculum Naţional şi integrat într-un 
program zilnic (Barbieri M., 2009). 

Observăm deci, că sub aspect conceptual, termenul „activităţi extracurriculare” 
face referire la ansamblul activităţilor (academice, sportive, artistice etc.) care se 
organizează la nivelul instituţiilor de învăţământ sau în afara acestora (dar sub tutela 
lor sau în colaborare), în grupuri de elevi sau individual, suplimentar faţă de 
conținuturile din Planurile cadru de învăţământ şi din Curriculumul la decizia sau 
propunerea şcolii. Activităţile extracurriculare se referă astfel la totalitatea activităţilor 
educative organizate şi planificate în instituţiile de învăţământ sau în alte organizații cu 
scop educaţional, dar mai puţin riguroase decât cele formale şi desfăşurate în afara 
incidenţței programelor şcolare, conduse de persoane calificate, cu scopul completării 
formării personalităţii elevului asigurată de educaţia formală sau dezvoltării altor 
aspecte particulare ale personalității acestuia. 


II.2. Caracteristici şi funcţii ale activităţilor extracurriculare 
Analizând această definiţie din perspectivele de abordare ale educaţiei în 
general, putem afirma că activităţile extracurriculare trebuie abordate printr-o dublă 
determinare (socio-individuală) şi se manifestă prin câteva note definitorii: 
> caracterul social al activităţilor extracurriculare se referă la relaţia evidentă dintre 
acestea şi societate, relaţie de intercondiţionare şi interdeterminare. Dinamica 
vieţii sociale determină reconsiderarea permanentă a acestora, în acord cu 
principiile şi necesităţile societăţii, dat fiind că „dinamica vieţii sociale mondiale 
impune o nouă ordine educaţională” (Macavei E., 1997, pag. 54). 
> caracterul dinamic al activităţilor extracurriculare se manifestă prin rapiditatea 
schimbărilor ce se impun datorită transformărilor sociale. Schimbările se reflectă 
atât în tipologia acestora, cât şi în modalităţile de implementare. 
caracterul permanent al activităţilor extracurriculare se constituie într-un 
deziderat al societăţii în schimbare. Aceasta solicită un model de personalitate cu 
certe veleităţi adaptative la schimbare şi valorizarea la maxim a potenţialului 

personal, prin implicarea educabilului în demersul permanent de educaţie şi 
autoeducaţie. 

> caracterul prospectiv al activităţilor extracurriculare reprezintă urmarea firească şi 
necesară în vederea adaptării individului la nevoile de perspectivă socială, adică 
a-l educa pe elev „pentru a face faţă cerinţelor viitorului, pentru a putea înfrunta 
şi răspunde unor situaţii imprevizibile” (Nicola l., 1996, pag. 35). 

> caracterul axiologic al activităţilor extracurriculare se realizează prin operarea cu 
şi raportarea acestora la valori culturale specifice, ca bază a dezvoltării 
personalităţii proprii. 

> caracterul teleologic al activităţilor extracurriculare se referă la orientarea 
acestora către o finalitate sau un set de rezultate, ce se materializează în 
principiu în transformarea şi/sau evoluţia individuală. 

> caracterul formativ al activităţilor extracurriculare se referă la fundamentul pe 
care-l oferă aceste activităţi pentru dezvoltarea şi desăvârşirea individului în plan 
psihologic, social şi cultural. 
Dincolo de aceste caracteristici generale, activităţile extracurriculare se 


evidenţiază prin aspecte particulare precum (adaptare şi prelucrare după Stanciu M., 
1999, pag. 71): 


4 caracterul facultativ sau opţional, elevii participând datorită intereselor şi 
curiozităţii personale; 

+ proiectarea, organizarea şi evaluarea activităţilor extracurriculare nu sunt acţiuni 
formale (deşi sunt obligatorii pentru reuşita lor) şi presupun implicarea ambilor 
actanţi educationali ; 

+ valorificarea potenţialului individual al educabilului, prin asigurarea unui cadru 
optim manifestării aptitudinilor personale; 

4 există o varietate de forme de manifestare ale activităţilor extracurriculare, cu 
structuri mult mai flexibile decât cele specifice cadrului formal de educaţie; 

4 dezvoltă munca în echipă şi învăţarea prin cooperare, dar şi individualizarea 
învăţării; 

4 nu sunt realizate printr-un demers abordat exclusiv din perspectiva unei 
discipline, ci de cele mai multe ori o abordare pluri sau interdisciplinară; 

4 evaluarea este facultativă, neformalizată, cu accente psihologice, prioritar 
stimulative, fără note sau calificative oficiale (Cristea S., 2003, pag. 158). 

Astfel, organizarea şi desfăşurarea activităţilor extracurriculare trebuie să se 


bazeze în primul rând pe cunoaşterea şi satisfacerea nevoilor reale ale grupului ţintă 
vizat, pe particularizarea demersurilor formative prin „evitarea unei scheme simple şi 
universale” (De Landsheere V., 1992). Pe lângă caracteristicile amintite, demersul de 
formare extracurricular îndeplineşte câteva funcţii generale, dar şi unele specifice, 
definitorii. 

Funcţiile generale ale activităţilor extracurriculare sunt: 

» Funcţia socială a activităţilor extracurriculare este confirmată de asigurarea unui 
cadru de manifestare optim interrelaţionării, dezvoltării abilităţilor de muncă în 
echipă, ideii de apartenenţă la un grup, formării educabilului ca cetăţean activ- 
participativ, abilităţi cerute individului de către societatea contemporană. Se 

asigură astfel, renunţarea la un şablon al modelului de elev, în favoarea cerinţei 

prioritare de a-i pune pe elevi „în contact cu realitatea”, astfel încât, fiecare dintre 

ei „să fie liber să-şi dezvolte gândirea proprie şi valorile şi în care, să fie stimulate 

răspunsurile creative la realitate” (Negreţ-Dobridor l., 2008, pag. 248). 

» Funcţia culturală a activităţilor extracurriculare se realizează prin vehicularea 
unor valori ale educaţiei axiologice, atât la nivel naţional, cât şi internaţional. 
Diversele tipuri de activităţi extracurriculare sunt centrate pe formarea şi 
dezvoltarea dimensiunii culturale a personalităţii elevului. 

» Funcţia economică a activităţilor extracurriculare se manifestă atât prin 
pregătirea şi perfecţionarea educabilului, ca viitoare forţă de muncă creatoare, 
dar şi prin valorificarea potenţialului educabilului, ca o condiţie esenţială pentru 
asigurarea creşterii economice într-o ţară. 

Printre funcţiile specifice ale activităţilor extracurriculare (adaptare după 
Lunenburg.C., 2010) amintim: 

» Funcţia de întărire a învăţării realizate în cadru formal, prin diversificarea şi 
extinderea conţinuturilor curriculare vehiculate în acest cadru (de exemplu 
cluburile pe discipline). 

2 Funcţia de suplimentare a curriculumului cu experienţe de învăţare care nu sunt 
posibil de realizat în clasa de elevi (clubul de dans, consiliile elevilor). Aceste 
experienţe valorifică principiile învăţării depline şi asigură suport pentru 
petrecerea timpului liber al elevilor. 

» Funcţia de integrare a cunoştinţelor din diferite domenii de activitate ale elevului. 
Activităţile extracurriculare nu oferă conţinuturi abstracte, izolate, ci se 
fundamentează pe  interconexiunea cu diferite aspecte din viaţa reală, 
valorificând rezolvarea de probleme reale din diverse perspective. 

» Funcţia de democratizare, activităţile extracurriculare asigurând un cadru propice 
pentru realizarea obiectivelor unei vieţi construite pe principiile democraţiei. Unul dintre 
scopurile acestor activităţi este eludarea barierelor de comunicare şi interacţiune social 
ce pot apărea în educaţia formală. 

» Adăugăm acestor funcţii şi pe cea suportiv-compensatorie, de dezvoltare a 
aptitudinilor, motivatiei, sensibilităţii umane în general, simțului valorilor, 
creativităţii, planului atitudinal al personalităţii educabilului. 

În concluzie, activităţile extracurriculare oferă oportunităţi pentru dezvoltarea 
unor competenţe, în raport cu anumite obiective ce inspiră şi provoacă educabilul, atât 
pentru succesul lui educaţional, cât şi pentru cel din viaţa de zi cu zi. Acestea au o 
valoare importantă pentru dezvoltarea socială a educabilului, cât şi pentru cea 
personală, prin demersuri şi particulare. Deşi activităţile specifice educaţiei formale 
urmăresc anumite finalităţi menţionate anterior, totuşi ele nu uzitează la maxim de 
valorizarea unor competenţe precum: dezvoltarea unor abilităţi interpersonale, muncă 
în echipă, iniţierea şi implemetarea unor proiecte personale sau în echipă, deprinderi 
de învăţare a modului cum să înveţi etc. 

Desigur, în unele situaţii, activităţile extracurriculare pot determina o „pierdere de 
timp”sau o distragere a educabilului în defavoarea activităţilor educative formale. Însă, 
dincolo de orice, nu trebuie să avem în vedere doar activitatea în sine, ci natura 

particulară a experienţei individuale a educabilului, în cadrul activităţii care devine cea 
mai interesantă pentru acesta (Rubin R.S., Bommer W.H., Baldwin T.T., 2002, pag. 
452). Din aceste considerente, rolul şcolii şi al cadrului didactic (în colaborare cu alţi 
factori educaţionali, precum familia, anumite grupuri la care aderă elevii) este acela de 
a furniza cele mai valoroase activităţi extracurriculare pentru dezvoltarea elevului şi a-l 
îndruma spre acestea. 


De reţinut: 


Activităţile_extracurriculare se referă astfel la totalitatea activităţilor 


educative organizate şi planificate în instituţiile de învățământ sau în alte 
organizaţii cu scop educaţional, dar mai puţin riguroase decât cele formale şi 
desfăşurate în afara incidenței programelor şcolare, conduse de persoane 
calificate, cu scopul completării formării personalităţii elevului asigurată de 
educaţia formală sau dezvoltării altor aspecte particulare ale personalităţii 
acestuia. 


Notele definitorii ale activităţilor extracurriculare sunt: caracterul social, 
caracterul dinamic, caracterul permanent, caracterul prospectiv, caracterul 
axiologic, caracterul teleologic şi caracterul formativ. 
Funcţiile activităţilor extracurriculare sunt: 
® Funcţii generale: socială, culturală şi economică. 
Funcţii specifice: întărire, suplimentare, integrare, democratizare, 
suportiv- compensatorie. 


APLICAŢII PRACTICE 


1. 


Identificati şi explicaţi relaţia dintre conceptele: „educaţie formală”-„activități 


extracurriculare”; „educaţie nonformală”-„activităţi extracurriculare”; „activităţi 
extraşcolare”- „activităţi extracurriculare” (Anexa 1); 


. Dezbateţi (pe grupe) locul şi rolul activităţilor extracurriculare în sistemul 


educaţional românesc. 


. Realizaţi o analiză SWOT asupra activităţilor extracurriculare desfăşurate în 


cadrul instituţiei dumneavoastră (Anexa 2). 


STUDIU INDIVIDUAL 


1. 


Realizaţi un eseu pe tema: „Importanţa activităţilor extracurriculare în dezvoltarea 
personalităţii elevului şi în dezvoltarea instituţională”. 


2. Documentare personală. Recomandăm următoarea referinţă bibliografică: 

= Ştefan M., (2007), Teoria situaţiilor educative, Editura Bucureşti, pag. 137-147. 


II. PROIECTAREA, IMPLEMENTAREA ŞI EVALUAREA 
ACTIVITĂȚILOR EXTRACURRICULARE 
Obiectivele unităţii de învăţare 

@ să explice relaţia dintre procesele proiectare-implementare-evaluare în activităţile 
extracurriculare; 

@ să dobândească abilitatea de a realiza, conform orientărilor curriculare actuale, 
proiectul activităţilor extracurriculare, specific instituţiei în care funcţionează; 

@ să precizeze modalități de implementare şi evaluare a activităților 
extracurriculare, centrate pe educabil. 


||.1. Aspecte generale ale proiectării şi implementării activităţilor extracurriculare 

Ca orice demers orientat către o finalitate, activitatea extracurriculară presupune 
o anume structurare şi organizare, asigurate de corelarea activităţilor de proiectare, 
implementare şi evaluare. Reuşita activităţilor extracurriculare rezidă deci în 
gestionarea celor trei procese şi în asigurarea relaţiei ce se stabileşte între acestea. În 
cadrul activităţilor extracurriculare, cele trei procese nu se constituie în procese 
originale, diferite cu mult de caracteristicile identificabile în orice situaţie educaţională 
din şcoală, dar esenţa lor stă în particularizare, prin prisma specificului categoriei de 
activităţi extracurriculare pe care le vizează. Există însă nişte repere generale, 
identificabile în cadrul fiecărui proces, indiferent de tipul de activitate extracurriculară 
avută în vedere. Vom prezenta în cele ce urmează cursantului aceste aspecte 
generale: 

Proiectarea activităţilor extracurriculare reprezintă un proces complex, 
structurat pe diferite nivele de acţiune, orientat spre atingerea unor finalităţi şi 
materializat în fapt într-un set de repere şi chiar modele de acţiune. Acestea vor oferi 
suport în activităţile specifice de implementare ulterioare. Procesul nu trebuie însă 
redus la dimensiunea sa anticipativă, ci depăşeşte cadrul orientativ, de ghidare a 
activităţilor extracurriculare. Întreg demersul este centrat şi pe dimensiunea 
ameliorativă a programelor extracurriculare existente în mediul şcolar sau în afara lui şi 
pe dimensiunea inovativă, prin elaborarea de noi proiecte, ca solicitare imperioasă la 
specificul activităţilor de zi cu zi, la nevoile sociale şi individuale ale educabililor vizati. 

Atât proiectarea, cât şi implementarea activităților «extracurriculare se 
desfăşoară la nivele diferite de acţiune, determinând specificitatea contextuală şi 
elemente definitorii de manifestare. Urmând direcţia demersului de abordare nivelară 
propus de M. Bocoş privitor la proiectarea curriculară, propunem următoarele nivele 
de proiectare a activităţilor extracurriculare (Bocoş M., 2008, pag. 180): 

a. Nivelul macrostructural la care proiectarea curriculară se centrează în jurul 
demersului de realizare a Curriculum-ului Naţional care poate constitui în fapt un reper 
pentru aceste activităţi sau, în cadrul căruia (mai exact în metodologiile de 
implementare), pot fi specificate şi sugestii pentru modul de gestionare a activităţilor 
extracurriculare. Trebuie însă precizat caracterul opţional al activităților 
extracurriculare, cea ce oferă o mare liberate de planificare şi organizare a acestora, în 

funcţie de contextul de manifestare. De asemenea, chiar Legea educaţiei naţionale 
face referire la unele aspecte de metodologie şi gestionare a activităţilor 
extracurriculare şi a activităţilor extraşcolare. 

b. Nivelul mezostructural la care proiectarea curriculară se manifestă în 
recomandări privind proiectarea şi implementarea activităţilor extracurriculare, prin 
sugestii realizate de către Inspectoratul Şcolar Judeţean (ISJ), ca organism de 
coordonare a acestor activităţi la nivel de judeţ. Recomandările privesc modul şi 
reperele utilizate în proiectarea unor astfel de activităţi şi persoanele care trebuie să 
răspundă pentru coordonarea lor în cadrul instituţiilor de învăţământ. Nu în ultimul 
rând, activităţile extracurriculare sunt criterii de evaluare ale cadrelor didactice şi ale 
unităţilor de învăţământ, punctându-se astfel importanţa lor atât în formarea elevilor, 
cât şi formarea şi perfecţionarea continuă a cadrelor didactice. 

c. Nivelul microstructural la care proiectarea şi implementarea activităţilor 
extracurriculare vizează următoarele subnivele: 

» nivelul instituţional ce angajează decizii privind proiectarea şi implementarea 
activităţilor extracurriculare, monitorizarea şi coordonarea activităţilor de 
implementare; stabilirea relevanţei şi eficienţei acestora la nivelul instituţiei de 
învăţământ. La acest nivel, vorbim despre munca în echipe de cadre didactice, 
deci de o abordare multidisciplinară, coordonată de directorul şcolii şi 
responsabilul în gestionarea activităţilor extracurriculare din instituţie. 

» nivelul catedrelor ce gestionează elementele specifice de proiectare a activităţilor 
extracurriculare pe anumite arii curriculare sau discipline, ca repere pentru nivelul 
următor de proiectare. 

nivelul individual implică toate activităţile prin care cadrul didactic, în calitate de 
membru al catedrei şi de manager al clasei de elevi participă la proiectarea, 
implementarea şi evaluarea activităţilor extracurriculare. 

Deşi teoretic se realizează o delimitare clară între diferitele nivele ale proiectării 
curriculare, în practică interacţiunea este evidentă, iar nivelele nu sunt clar separabile, 
ci intuim o ciclicitate şi determinare reciprocă evidentă. Abordarea nivelară a proiectării 
activităţilor extracurriculare se impune însă pentru a determina clar specificul şi 
responsabilităţile actorilor şi organismelor implicate la fiecare nivel de acţiune. 

Indiferent de nivelul de acţiune şi de tipul de control, procesul proiectării 
activităţilor extracurriculare se desfăşoară în mai multe etape şi se manifestă, ca orice 
proces de proiectare, ca un proces pentafazic (Wheeler D.K., 1967), structurat în jurul 
următoarelor aspecte, asupra cărora am încercat să oferim câteva note apreciative: 

1. Selectarea finalităţilor, scopurilor şi obiectivelor ce se doresc a fi atinse prin 
procesul de implementare a activităţilor extracurriculare. 

2. Alegerea experiențelor extracurriculare necesare atingerii  finalităţilor 
educaţionale, planificate şi organizate în prealabil, conform caracteristicilor 
situaţiei educaţionale, finalităților urmărite, conţinuturilor curriculare, dar mai ales, 
particularităţilor de vârstă şi individuale ale educabililor. 

3. Alegerea conţinuturilor prin intermediul cărora este oferită experienţa de învăţare, 
conform unor criterii de selecţie mai puţin riguroase şi ştiinţifice, şi mai de grabă, 
centrate pe nevoile şi interesele educabililor. 

4. Organizarea şi integrarea experiențelor şi conţinuturilor în activităţi specifice cu 
caracter extracurricular şi anticiparea modalităţilor generale de realizare a 
acestor două aspecte, ca şi repere orientative pentru munca efectivă a cadrelor 
didactice. 

5. Evaluarea eficacităţii tuturor aspectelor din fazele anterioare, ca necesitate 
pentru eficientizarea şi optimizarea activităţilor extracurriculare. Modalităţile sunt: 
evaluarea realizată de către principalele categorii de persoane care vor fi 
implicate în activităţile extracurriculare şi evaluarea prin testarea efectivă în 
practică a proiectului extracurricular, pentru a-i certifica eficienţa. 

Urmărind să înţelegem aspectele generale ce ţin de proiectarea activităţilor pe 
cele patru mari direcţii de acţiune, trebuie să gravităm în jurul identificării soluţiilor la 
următoarele interogaţii: 

1. Cui i se adresează sau cine sunt subiecţii activităţilor extracurriculare? 

Vorbim în acest context de grupul ţintă vizat, şi anume elevii cu particularităţile lor, 
interesele, nevoile lor educaţionale şi interacţiunile dintre şi cu aceştia. Altfel spus, 
grupul ţintă al proiectării activităţilor extracurriculare şi nevoile acestuia sunt 
principalele repere în realizarea unui demers calitativ. In acest context, centrarea pe 
elev este un deziderat ce se impune mai mult decât în orice situaţie educaţională 
formală. 

2. De ce sau pentru ce proiectăm activităţile extracurriculare? 

Se vizează stabilirea unor finalităţi educaţionale ca repere pentru demersurile 
iniţiate în cadrul acestor activităţi. Anticiparea a ceea ce dorim să obţinem în demersul 
extracurricular trebuie definit încă din momentul proiectării activităţilor. Finalităţile 
activităţilor extracurriculare sunt evident centrate pe elev, dar sunt situaţii în care sunt 
corelate cu  finalităţi educaţionale ale Curriculumului Naţional, menţionate în 
programele şcolare, în vederea completării lor. 

3. Ce?referindu-ne la conținuturile curriculare care vor fi vehiculate în activităţile 
extracurriculare, încât să corespundă nevoilor de formare ale elevului, definite de un 
puternic caracter pragmatic; formulate corect din punct de vedere ştiinţific/tehnic; 
respectând criteriul autosuficienţei; şi nu în ultimul rând, să determine utilizarea unor 
strategii bazate pe cooperare şi participare activă a elevilor. Cu alte cuvinte, procesul 
este unul de adaptare a conţinuturilor curriculare proiectate la specificul grupului şi 
individualitatea elevului. 

4. Cum? sau proiectarea strategiei ce va fi utilizată în demersul de implementare 
a activităţilor extracurriculare, în vederea atingerii finalităţilor vizate. 

5. Cum evaluăm? sau proiectarea demersurilor de evaluare a eficienţei 
activităţilor extracurriculare şi formularea unor concluzii pertinente în acest sens, cu 
scopul optimizării permanente a tuturor demersurilor iniţiate. 

Esenţa acestui proces de proiectare a activităţilor extracurriculare rezidă în 
continua dezvoltare şi reconsiderare, în funcţie de nevoile sociale şi individuale ale 
educabilului. Procesul de proiectare curriculară emerge în acest sens asupra 
modalităţii de elaborare a unor produse curriculare precum: planificarea 
anuală/semestrială a activităţilor extracurriculare şi proiectul activităţii extracurriculare. 

Deci, pentru asigurarea unui cadru organizat al activităţilor extracurriculare şi a 
unui demers integrativ, este nevoie de o anticipare şi implicit o planificare a acestora. 
Posibile modele de urmat ar fi următoarele: 


PLANIFICAREA ANUALĂ A ACTIVITĂȚILOR EXTRACURRICULARE 
UNITATEA DE ÎNVĂŢĂMÂNT: se specifică titulatura instituţiei 


PROPUNĂTOR: se notează numele şi prenumele cadrului didactic responsabil 
AN ŞCOLAR: 


Nr. Data Tipul Tema Scopul Responsabil 
crt. activităţii activităţii activităţii 


PROIECTUL ACTIVITĂŢII EXTRACURRICULARE 
UNITATEA DE ÎNVĂŢĂMÂNT: se specifică titulatura instituţiei 
PROPUNĂTOR: se notează numele şi prenumele cadrului didactic responsabil 
DATA: 
DURATA ACTIVITĂŢII: 
TIPUL: 
SCOPUL: 
OBIECTIVE SPECIFICE: 
TEMA: 
STRATEGIA DE FORMARE: 
= Metode de formare: 
= Mijloace de formare: 
= Modalităţi de organizare a grupului: 
EVALUARE: 
SCENARIUL ACTIVITĂŢII: se impune o descriere succintă a responsabilităţilor 
specifice fiecărui actant implicat, precum şi a modalităţilor concrete de implementare a 
activităţii. 

În concluzie, pentru a rezolva problema proiectării curriculare a acestor 
activităţi, este nevoie de o programare euristică ce cuprinde analiza de nevoi, selecţia, 
descrierea, analiza, secvenţializarea principalelor elemente componente ale acestui 
demers şi modalităţi concrete de optimizare a proiectării (Seel N.M., 2004, pag. 151 

Procesul proiectării activităţilor extracurriculare trebuie privit în acest sens în 
conformitate cu noua viziune curriculară centrată pe paradigma competenţei 
educatorului şi a celui educat. Astfel, iniţierea unui proces de proiectare a oricărei 
activităţi extracurriculare ne determină să avem în vedere în principal, ca punct de 
pornire, actanţii implicaţi, iar pentru reuşita proiectării curriculare trebuie să anticipăm 
şi să identificăm soluţii concrete de rezolvare pentru următoarele probleme: 

m Cine răspunde de activitatea extracurriculară? 
Cum vom realiza activitatea extracurriculară? 

3 Ce premise există pentru o activitatea extracurriculară eficientă? 

m Cine sunt subiecţii activităţii extracurriculare? 

> Ale cui interese primează în activitatea extracurriculară? 

3 Ce expertiză e necesară pentru iniţierea proiectării şi implementării activităţii 
extracurriculare şi pentru aplicarea în practică a elementelor proiectării? 

M. Bocoş defineşte implementarea curriculară ca acţiune de „aplicare în practică 
a programului educativ, respectiv organizarea şi realizarea situaţiilor şi a activităţilor de 
învăţare, într-o modalitate flexibilă, creatoare, valorificând resursele anticipate”. 

Pe această direcţie, implementarea activităţilor extracurriculare reprezintă 
ansamblul activităţilor de aplicare, adaptare a proiectării şi a planificărilor realizate, în 
vederea atingerii finalităţilor stabilite. Principiul fundamental pe care trebuie să se 
bazeze acest process este fundamentarea acţiunilor educative pe sprijinirea elevului în 
atingerea obiectivelor, prin dezvoltarea aptitudinilor personale şi formarea unor 
competenţe specifice. 

La nivelul instituţiei de învăţământ implementarea unei activităţi extracurriculare 
presupune mai multe tipuri de activităţi: 

1. Organizarea activităţii extracurriculare prin: 

9 stabilirea normelor şi regulilor de desfăşurare, repartizarea responsabilităţilor 
cadrelor didactice sau a altor organisme implicate, precum şi a elevilor; 

9 stabilirea unor colective cu caracter permanent sau temporar pentru soluţionarea 
diferitelor probleme ce pot interveni în buna desfăşurare a activităţilor 
extracurriculare; 

9 dimensionarea spaţio-temporală a activităţilor extracurriculare, prin alcătuirea 
orarului şi a graficului de utilizare a laboratoarelor, atelierelor, cabinetelor şi 
sălilor specializate, a sălilor şi a terenurilor de sport, organizarea sistemului 
informatic şi a subsistemului informatic al acestuia etc.; 

9 stabilirea şi gestionarea resurselor materiale şi financiare; 

9 avizarea activităţii extracurriculare de către Inspectoratul Şcolar Judeţean (ISJ) 
sau alte organisme, dacă este cazul. 

2. Realizarea implementării propriu-zise prin acţiuni specifice la nivelul instituţiei de 
învăţământ (planificarea strategică) şi la nivelul compartimentelor (catedre, comisii 
metodice, administraţie etc.) şi al personalului (planificarea operaţională), conform 
documentelor de proiectare curriculară elaborate; 

3. Coordonarea şi controlul acţiunilor de implementare a curriculum-ului (stabilirea 
modalităţilor de comunicare operativă între toţi factorii implicaţi în implementarea 
activităţilor extracurriculare, desfăşurarea unor şedinţe de analiză şi de luare a unor 
decizii etc.). 

La nivel individual, al cadrului didactic, implementarea activităţilor 
extracurriculare reprezintă corelarea proceselor de planificare, organizare şi evaluare a 
activităţilor extracurriculare, realizate de către acesta în practică, mijlocit fiind de 
conținuturile curricular corespunzătoare şi vizând atingerea finalităţilor de către 
educabil (prestabilite în procesul de proiectare curriculară). 

Astfel privit, procesul de implementare a activităţilor extracurriculare devine o 
problematică a cărei eficienţă depinde de comunicarea dintre toţi factorii implicaţi. De 

asemenea, un rol important îl are operativitatea monitorizării implementării activităţilor 
la nivel administrativ (ce se repercutează în mod direct asupra formării elevului şi 
randamentului acestuia). Pe de altă parte, nici nu putem reduce succesul implementării 
la acest aspect, ci trebuie să avem în vedere, mai degrabă, acţiunea coroborativă a 
celor doi actanţi (cadrul didactic şi elevul), rolul cadrului didactic fiind primordial în 
asigurarea bunei funcţionări a acestor activităţi. Un cadru didactic rigid, care nu 
promovează şi dezvoltă activităţi pentru elevi, ci pentru sine, nu reprezintă decât un 
obstacol în implementarea activităţilor extracurriculare de succes. 

Pe de altă parte, implementarea activităţilor extracurriculare impune 
particularizarea activităţilor iniţiate la tipul şi specificul activităţii avute în vedere şi a 
colectivului de elevi vizat. 

Concluzionând, asigurarea calităţii şi eficienţei activităţilor extracurriculare este 
fundamentată pe respectarea unor principii de proiectare şi implementare curriculară 
ce se regăsesc în tezele lui Santini (adaptare după apud. Cerghit l., Neacşu l., 
Negreţ-Dobridor l., Pânişoară 1.O., 2001, pag. 25-26): 

W Concentrare pe ce se învaţă: Proiectarea, implementarea şi evaluarea 
activităţilor extracurriculare se centrează pe obiective, dar în limitele celui ce 
învaţă; 

» Simplificare interzisă: Proiectul activităţii extracurriculare nu este unul mecanic 
sau productiv, ci unul centrat pe dezvoltarea elevului; 

© Soluţie exhaustivă: proiectarea activităţilor extracurriculare trebuie să ţină cont 
de toate interesele, iar proiectul trebuie să satisfacă toate cerinţele participanţilor. 

2 Transparenţa totală: procesul de proiectare este unul deschis, cunoscut tuturor 
celor implicaţi. 

» Informare completă: În proiectarea activităţilor extracurriculare este importantă 

€ exploatarea tuturor surselor de informare (documente sau chiar anumite 
personae specializate). 

3 Competenţe clare: Fiecare membru al echipei trebuie să aibă competențele clar 
definite. 

» Parte din întreg: Proiectarea reprezintă doar una dintre etapele activităţilor 
extracurriculare, nelimitându-se doar la acest aspect. 

Fidelitate şi operativitate: În proiectarea şi implementarea activităţilor 
extracurriculare trebuie tratate toate informaţiile, fără nici un fel de părtinire. 

2 Justificare deplină: Obiectivele unui proiect al activităţii extracurriculare nu sunt 

acceptabile numai dacă sunt perfect justificabile. 

@ Valorizare anticipată: Proiectarea nu este completă dacă obiectivele nu sunt 
estimate valoric în timp. 

@ Revizuire: Valoarea unui proiect a activităţilor extracurriculare trebuie revăzută 
periodic înainte şi după aplicare, chiar dacă nu există disfuncţii. 

@ Proiectarea activităţilor extracurriculare este o activitate de amploare cu mulţi 
agenţi şi nu o muncă de birou sau laborator. 

@ Colaborare completă, în proiectarea activităţilor extracurriculare fiind absolut 
necesară colaborarea cadru-didaciic-elev-factor de decizie-alţi membrii implicaţi. 

@ Planificare integrală: Proiectarea activităţilor extracurriculare nu poate fi 
fragmentară, ci planificată integral, până la cele mai mici detalii. 


De reţinut: 

Proiectarea activităţilor extracurriculare reprezintă un proces complex, 
structurat pe diferite nivele de acţiune, orientat spre atingerea unor finalităţi şi 
materializat în fapt într-un set de repere şi chiar modele de acţiune, ca suport în 
activităţile specifice de implementare ulterioare. Această activitate constă în 
selectarea  finalităţilor, alegerea experiențelor extracurriculare, alegerea 


conţinuturilor, organizarea şi integrarea experienţelor şi conţinuturilor şi evaluarea 
eficacităţii. 

Implementarea activităţilor extracurriculare reprezintă ansamblul 
activităţilor de aplicare, adaptare şi schimbare a proiectării şi a planificărilor 
realizate, în vederea atingerii finalităţilor stabilite; constă în organizarea, realizarea 
implementării, coordonare şi control. 


|I.2. Aspecte generale ale evaluării activităţilor extracurriculare 

Dacă tratăm procesul evaluării prin prisma activităţilor extracurriculare, nu putem 
să-i atribuim în totalitate caracteristicile specifice unei situaţii educative din cadrul 
formal. Aceasta pentru că nu vorbim de operaţii specifice ale procesului evaluativ şi 
uneori, nici de o metodologie aferentă. Evaluarea în activităţile extracurriculare se 
reduce de cele mai multe ori la aprecierea activităţilor elevilor. Uneori, se realizează 
autoevaluarea prestaţiei, atât de către cadrul didactic responsabil, cât şi de către elev, 
monitorizarea evoluţiei elevilor (de exemplu activitatea elevilor la cercurile pe discipline 
sau cluburile de elevi) sau o evaluare externă realizată de către o autoritate precum 
directorul sau o persoană din afara instituţiei şcolare. 

Trebuie să punctăm ideea că evaluarea activităţilor extracurriculare se 
identifică cu aspectele particulare ale evaluării formative şi, mai mult, a celei 
formatoare. D. Potolea şi M. Manolescu consideră că principalele caracteristici ale 
evaluării formative sunt următoarele: 

> evaluarea devine o componentă firească a activităţii educaţionale; 
> intervine în timpul fiecărei sarcini de învăţare; 
> informează elevul şi profesorul asupra gradului de stăpânire a obiectivelor; 
> permite profesorului şi elevului să determine dacă acesta din urmă posedă 
achiziţiile necesare pentru a aborda viitoarele sarcini de învăţare; 
permite adaptarea activităţilor de învăţare la necesităţile elevilor; 
are ca scop facilitarea depăşirii dificultăţilor de învăţare ale elevilor; 
este o evaluare internă continuă, analitică şi centrată mai mult pe cel ce învaţă 
decât pe produsul finit; 
> acest tip de evaluare devine util atât pentru elev, cât şi pentru profesor (Potolea 
D.,Manolescu M., 2005, pag. 37). 


YYY 

În acest sens, demersul formativ de evaluare a elevului din perspectiva 
activităţilor extracurriculare nu consideră nereuşitele elevului drept eşecuri sau 
manifestări ale interesului/dezinteresului acestuia, ci momente problematice apărute în 
activitatea acestuia. 

Pentru a putea pune în practică cu succes demersurile de evaluare formativă 
în cadrul acestui tip de activităţi, cadrul didactic trebuie: 

9 să realizeze el însuşi activităţi de evaluare formativă, prin monitorizare, feedback 
permanent şi centrare pe întărirea reuşitelor activităţii elevului; 

9 să îl determine pe elev să realizeze importanţa autoevaluării, prin asigurarea 
participării la evaluarea propriilor sale rezultate sau realizări; 

9 să inducă conştientizarea de către elev a eventualelor greşeli care au apărut în 
activitatea iniţiată şi identificarea unor propuneri pentru îndreptarea acestora. 

Evaluarea activităților extracurriculare poate fi astfel identificată cu 
următoarea afirmaţie a lui Genevieve Meyer: „evaluarea formativă nu-l judecă şi nu-l 
clasează pe elev” (Meyer. G., 2000, pag. 25). Acest lucru, pentru că în activităţile 
extracurriculare nu există note, ci, în unele tipuri de activităţi doar o diplomă sau 
certificare a eforturilor depuse de către elevi, iar în altele nici această certificare, 
aprecierea fiind operaţia principală în evaluarea specifică acestora. 

În activităţile extracurriculare, evaluarea formativă se poate transforma în 
orice moment în evaluare formatoare. Acest aspect se manifestă în momentul în care 
elevul devine din evaluat, evaluator al propriilor sale performanţe, cu scopul de a-şi 
regla singur procesul de învăţare specific activităţilor extracurriculare la care participă. 
Autoevaluarea devine suport al autoformării în domeniul vizat de activitatea 
extracurriculară. Ideea centrală a evaluării formatoare „porneşte de la înţelegerea 
importanţei reprezentării de către elev (cel care învaţă) a scopurilor de atins, de la 
convingerea că elevul însuşi (şi numai el) este capabil să-şi regleze activitatea de 
învăţare, că numai el este în stare să regleze/anteregleze/corijeze acest proces” 
(Potolea D., Manolescu M., 2005, pag. 39). 

Observăm deci, că rolul evaluării în activităţile extracurriculare este cel de a-l 
determina pe elev să devină propriul său evaluator şi gestionar al activităţilor de 
formare. Pe de altă parte, atât profesorul, cât şi elevii pot evalua calitatea activităţii 
extracurriculare, prin raportarea la obiectivele pe care le vizează aceasta, atât la cele 
generale (pe termen lung), cât şi la cele specifice (pe termen scurt). În majoritatea 
activităţilor extracurriculare, rezultatele obţinute sunt în corelaţie cu finalităţile 
educaţionale specifice ciclului, specializării, profilului de învăţământ. De asemenea, se 
accentuează necesitatea de a materializa aceste rezultate în competenţe precum: 
comunicarea, munca în echipă, atitudinea pozitivă fată de problematica domeniului 
vizat şi completarea cunoştinţelor ştiinţifice în domeniu, prin valorizarea caracterului 
pragmatic al acestor activităţi. 

Dincolo de aceste determinante formative şi formatoare, evaluarea activităţilor 
extracurriculare vizează optimizarea lor prin prisma educabilului, ca element central al 
oricărui tip de situaţie educativă promovată. Şcoala acestui mileniu trebuie să vizeze şi 
acest aspect al reconsiderării şi optimizării ofertei curriculare întregite de experienţele 
extracurriculare pe care le oferă grupului ţintă. 

APLICAŢII PRACTICE 


1. Realizaţi planificarea anuală a activităţilor extracurriculare în unitatea de învăţământ 
în care vă desfăşuraţi activitatea, conform modelului oferit în cadrul cursului. 
2. Documentare personală. Recomandăm următoarele referinţe bibliografice: 

@ Bocoş M., Jucan D., (2008), Fundamentele pedagogiei. Teoria şi metodologia 
curriculum-ului. Repere şi instrumente didactice pentru formarea profesorilor, Editura 
Paralela 45, Cluj-Napoca, pag. 170-192. 

@ Potolea, D., (2002),  Conceptualizarea curriculum-ului. O abordare 
multidimensională în Pedagogie. Fundamentări teoretice si demersuri aplicative, 
în Pedagogie. Fundamentări teoretice şi demersuri aplicative (coord. Păun E. şi 
Potolea,D.), Editura Polirom, laşi. 


De reţinut: 
Evaluarea activităţilor extracurriculare vizează optimizarea lor prin prisma 
educabilului, ca element central al oricărui tip de situaţie educativă promovată. 


Rolul evaluării în activităţile extracurriculare este cel de a-l determina pe elev 
să devină propriul său evaluator şi gestionar al activităţilor de formare, prin 
valorizarea evaluării formative şi formatoare. 


III. TIPOLOGIA ACTIVITĂȚILOR EXTRACURRICULARE 


Obiectivele unităţii de învăţare: 
9 să diferenţieze tipurile de activităţi extracurriculare, după tipologia oferită în 
cadrul cursului; 
9 să numească particularităţile activităţilor extracurriculare prezentate în cadrul 
cursului; 
9 să realizeze proiectul unei activităţi extracurriculare, raportându-se la 
particularităţile acesteia. 

Diversitatea, dinamica şi flexibilitatea cadrului de proiectare şi organizare a 
activităţilor extracurriculare determină o anume fragilitate în ceea ce priveşte o 
tipologie a acestora. 

Acesta este şi motivul pentru care, în literatura de specialitate, autorii evită 
oferirea unei tipologii exhaustive asupra acestor activităţi, optând pentru o serie de 
criterii de clasificare şi lăsând loc altora. Prezentăm în cele ce urmează o imagine de 
ansamblu asupra unei posibile tipologii asupra activităţilor extracurriculare, în funcţie 
de anumite criterii specifice: 

A. Pornind de la criteriul locului desfăşurării activităților extracurriculare şi instituţia care 
le gestionează, le putem clasifica în: 
activităţi extracurriculare desfăşurate în instituţiile de învăţământ, dar în afara 
clasei şi a lecţiei; 

» activităţi extracurriculare desfăşurate în afara instituţiilor de învăţământ, dar sub 
incidenţa acestora; 
activităţi extracurriculare desfăşurate în instituţiile de învăţământ, de alte instituţii 
cu funcţii educative; 
extracurriculare desfăşurate în afara instituţiilor de învăţământ, de alte instituţii cu 
funcţii educative. 
B. în funcţie de grupul ţintă vizat şi dimensiunea acestuia, activităţile extracurriculare 
sunt: 
e activităţi cu întreaga clasă de elevi; 
activităţi realizate pe grupe de elevi; 
e activităţi individualizate; 
C. În funcţie de finalitatea urmărită, activităţile extracurriculare pot fi: 
€ activităţi cu caracter predominant informativ; 
activităţi cu caracter predominant formativ; 
D. În funcţie de dimensiunea educaţională dominantă, activităţile extracurriculare sunt: 
m) activităţi de educaţie intelectuală; 
® activităţi culturale; 
») activităţi sportive; 
» activităţi artistice; 
» activităţi de educaţie morală. 

In cadrul acestui curs dorim să punctăm câteva caracteristici ale activităţilor 
extracurriculare desfăşurate sub incidenţa instituţiilor de învăţământ, atât în cadrul lor, 
cât şi în afara acestora sau sub incidenţa altor organisme şi organizaţii afiliate 
Sistemului de învăţământ. 

In cele ce urmează, vom oferi cursantului o caracterizare a anumitor tipuri de 
activităţi extracurriculare desfăşurate în mediul şcolar, dar şi în afara acestuia. 


lll.14. Activităţi extracurriculare desfăşurate în mediul şcolar 
Aceste activităţi extracurriculare se realizează în şcoală şi au ca obiectiv două 
componente: 
= componentă intelectuală ce vizează satisfacerea setei de cunoaştere, 
capacitatea de creaţie, dorinţa de realizare şi autoafirmare a elevului şi 
= o componentă distractivă de loisir, prin asigurarea unei atmosfere destinse, 
relaxate pentru educabil (Cărăşel A., Lazăr V., 2008, pag. 30). 
Principalele caracteristici ale acestor tipuri de activităţi extraşcolare sunt: 
9 participare nonobligatorie a elevilor; 
7 se pot desfăşura împreună cu colectivul clasei sau cu colectivul şcolii; 
@ selecţia poate fi realizată de către profesor sau se bazează pe adeziunea şi 
interesul elevului; 
® se fundamentează pe strategii de activizare a colectivului de elevi; 
9 valorifică sintalitatea grupului şi mai puţin individualitatea fiecăruia; 
“9 presupun o proiectare, implementare şi evaluare organizate sistematic şi 
continuu; 

% pot antrena şi alte organizaţii, membrii ai comunităţii, părinţii, cu condiţia 
desfăşurării lor în incinta instituţiei. 
Printre aceste activităţi extracurriculare amintim: 


lll.1.1. Manifestări pentru promovarea unor noi educaţii 

Considerăm că educaţia, ca acţiune socială, trebuie să răspundă prin tot ceea 
ce întreprinde unor exigente ale evoluţiei realităţii naţionale şi internaţionale, exigenţe 
ce transpar în ceea ce numim abordarea problematicii lumii contemporane. 

Nevoia de abordare sistematică şi holistă a problemelor specifice societăţii 
actuale impune aşadar o nouă viziune asupra educaţiei promovând curentul noilor 
educaţii (Ţiîru C., 2003, pag. 24), ca şi continuator al curentului „educaţia nouă” (o 
viziune asupra educaţiei, centrată pe reconsiderarea relaţiei profesor-elev). Educaţia 
prospectivă este cea care impune direcţia de acţiune în acest sens. 

Studiile realizate privind perspectiva educaţională a instituţiilor de învăţământ au 
relevant plasarea şcolii viitorului în jurul unor coordonate clar prestabilite. Vorbim, după 
părerea noastră, de un viitor al şcolii care este deja în construcţie, astfel că aceasta se 
constituie în: 

@ şcoala-laborator, având ca finalitate esenţială prelucrarea şi transmiterea 
experienţei culturale a omenirii; 

@ şcoala-model de întreprindere, cu output-uri performante şi capabile de 
concurenţă; 

@ şcoala integrată într-un ecosistem socio-cultural, care presupune participarea ei 
la viaţa comunităţii; 

Q şcoala îndreptată către tehnologii care conduc la multiplicarea modalităţilor de 
învăţare prin valorificare noilor tehnologii; 

@ şcoala fundamentată pe pedagogiile diferenţiate care acceptă şi promovează 
diferenţa dintre educabili (Vaniscotte F., 1989, apud. Stanciu S., 1999). 

Putem şi trebuie să ridicăm aceste deziderate ale şcolii viitorului la nivel de 
principii directoare în demersul integrativ al noilor educaţii în contextul instituţiei de 
învăţământ. 

Activităţile extracurriculare pot fi astfel centrate pe acţiuni şi manifestări 
concrete ce valorizează unele dintre noile educaţii: educaţia pentru pace şi cooperare, 
educaţia pentru nutriţie, educaţia pentru protecţia mediului, educaţia pentru 
comunicare şi mass media, educaţia interculturală, educaţia pentru timpul liber etc. 

Noile educaţii impun participarea maselor de elevi, aflate pe diferite trepte de 
educaţie, şi dezvoltare socială, operând cu anumite simboluri şi semnificaţii culturale, 
specifice societăţii în care aceştia se manifestă. 

Activităţile extracurriculare, propuse în acest sens, vizează racordarea acţiunilor 
întreprinse la nevoile şi schimbările ce se petrec în societatea actuală şi,în mod 
obligatoriu la nevoile educabililor vizati. 

Acest demers determină o updatare a scopurilor, dimensiunilor, chiar şi a 
modalităţilor de realizare a activităţilor extracurriculare de acest gen, asigurând astfel 
atât dinamica funcţională a acestora, dar şi implicarea activă a elevilor. 

lI.1.2. Cluburile sau cercurile de elevi 

sunt situaţii de grup la care participă grupuri de elevi (în spaţii puse la dispoziţiei de 
instituţiile de învăţământ sau de alte instituţii ce fac parte din sistemul educaţional) ce 
manifestă aceleaşi interese de cunoaştere şi acţiune într-un domeniu. M. Ştefan (2007, 
pag. 140) consideră că în implementarea unor astfel de situaţii converg o serie de 
factori de natură internă (factori de motivaţie şi personalitate a elevilor implicaţi) şi 
factori de natură externă (orarul cercului, proiectele propuse, planul activităţilor şi 
domeniul de activitate). 

Deşi cercurile de elevi/copii sugerează o mai mare libertate în planificare şi 
organizare, totuşi orientarea către anumite finalităţi educaţionale presupune o 
structurare a activităţilor iniţiate în raport cu particularităţile participanţilor, interesele şi 
nevoile proprii. Chiar şi evaluarea are un loc importat în procesualitatea cercurilor de 
elevi şi se manifestă în fapt prin monitorizarea activităţii elevilor şi prin aprecieri 
permanente. Expoziţiile, portofoliile personale, participarea la anumite competiţii sunt 
modalităţi prin care participanţii sunt evaluaţi, dar se şi pot autoevalua privind evoluţia 
personală. 

Rolul primordial al acestor cercuri constă în dezvoltarea unor aptitudini 
personale ale elevilor, într-un mediu mai flexibil, relaxat, fundamentat pe crearea unui 
climat pozitiv de muncă. 

lll.1.3. Consultaţiile şi meditaţiile 
reprezintă activităţi extracurriculare planificate şi organizate în vederea: 

9 personalizării predării şi raportării acesteia la particularităţile individuale ale 
elevilor participanţi. În acest sens, vorbim de curriculum diferențiat ce se poate 
manifestă în două sensuri: pe de o parte, sprijinirea elevilor cu dificultăţi în 
învăţare şi, pe de altă parte,stimularea elevilor cu aptitudini şi potenţial mare la 
disciplina respectivă; 

9 reluării unor conţinuturi curriculare care au ridicat probleme elevilor sau 
consolidarea acestora; 

9 pregătirii elevilor pentru concursuri, olimpiade şcolare, etc. 

Aceste activităţi extracurriculare nu sunt şi nu trebuie să devină obligatorii, ci se 
fundamentează pe propuneri, atât din partea cadrelor didactice, a părinţilor, cât mai 
ales, a elevilor şi se realizează în afara orelor la clasă. Valenţele acestora se răsfrâng 
atât asupra rezultatelor şcolare pe care elevii le vor obţine la o anumită disciplină, cât 
şi asupra responsabilizării acestora în procesul de învăţare. 


[1].1.4. Serbările şcolare 
se constituie în evenimentele importante din viaţa elevului. 

Din punct de vedere educativ, importanţa acestor activităţi rezidă atât în 
dezvoltarea artistică a elevului, precum şi în perceperea importanţei pe care anumite 
evenimente, sărbători o au în viaţa omului. Însoţite de o încărcătură afectivă deosebită, 
serbările asigură un cadru optim demonstrării unor aptitudini, talente pe care elevii le 
manifestă, oferindu-le posibilitatea de a prezenta părinţilor cunoştinţele asimilate. 

Acestea dezvoltă de asemenea capacitatea de a comunica, a transmite anumite 
mesaje altor persoane. 

Aceste activităţi extracurriculare presupun o implicare de durată a cadrelor 
didactice şi elevilor în pregătirea şi organizarea lor. Etapele pregătirii unei serbări se 
referă atât la aspect generale precum: alegerea temei, fixarea obiectivelor serbării, 
fixarea reperelor spaţio-temporale, a materialelor utilizate cât şi aspecte particulare 
precum: alegerea conţinuturilor serbării, distribuirea rolurilor şi a conţinuturilor aferente 
(conform particularităţilor de vârstă şi individuale ale educabililor, repetițiile pentru 
serbare (care trebuie eşalonate în timp), motivarea educabililor şi a părinţilor pentru 
implicarea maximă în organizarea serbării. 


lll.1.5. Programul Şcoală după şcoală 

poate fi considerat o activitate extracurriculară şi presupune extinderea activităţilor cu 
elevii după orele de curs, în baza unei metodologii pe care o asigură Ministerul 
Educaţiei Cercetării Tineretului şi Sportului (MECTS). 

În parteneriat cu autorităţile publice locale şi cu asociaţiile de părinţi, acest 
program oferă „activităţi educative, recreative, de timp liber, pentru consolidarea 
competenţelor dobândite sau de accelerare a învăţării, precum şi activităţi de învăţare 
remedială” (Articolul 58, Legea Educaţiei Naţionale). lată deci incidenţa acestor 
activităţi atât asupra educaţiei formale, cât şi asupra petrecerii timpului liber într-un 
mod recreativ, plăcut elevilor. 

Acest program este finanţat în genere de către părinţi, iar în cazul grupurilor 
de elevi dezavantajate, de către MECTS. Coordonarea şi implementarea lui este 
realizată la nivelul fiecărei instituţii de învăţământ de către cadre didactice calificate. 
Programul Şcoală după şcoală, pe lângă finalităţile amintite anterior constituie un real 
suport pentru părinţi, dată fiind desfăşurarea lui spaţiotemporală imediat după 
programul de şcoală obligatoriu, până la o oră care să permită acestora preluarea 
copiilor, în acord cu programul de lucru. 


lll.1.6. Activităţile cu părinţii, cu şcoala şi comunitatea locală 
Aplicând Teoria intersectării sferelor de influenţă a lui J.L. Epsteien (1992) 
asupra mediului educaţional din cadrul învăţământului, trebuie să punctăm necesitatea 
luării în considerare a acţiunii comune a şcolilor, familiilor şi comunităţii locale pentru a 
asigura o bază educaţională solidă elevilor (Agabrian M., 2006, pag.26). Realizând o 
conceptualizare a parteneriatului şcoală-familie-comunitate, putem specifica câteva 
tipuri de activităţi care reflectă implicarea familiei şi a comunităţii locale în procesul 
educaţional din şcoală: 
> Activităţi care vizează obligaţia părinţilor de a asigura sănătatea, securitatea, 
condiţii favorabile de viaţă şi pregătirea copiilor pentru mediul şcolii. 
> Activităţi care vizează obligaţia şcolii de a comunica şi informa părinţii despre 
programul zilnic şi progresul periodic al elevilor. 
> Participarea voluntară a părinţilor la iniţiativele şcolii prin asistarea la diferite 
iniţiative, serbări, activităţi extracurriculare în general şi oferirea sprijinului 
cadrului didactic în situaţii diverse. 
> Continuarea activităţilor de la şcoală şi acasă, în mediul familial prin discuţii pe 
tema abordată la o anumită disciplină, repetarea unor conţinuturi asimilate, 

efectuarea temelor pentru acasă şi completarea cunoştinţelor, prin valorificarea 
altor resurse educaţionale. 

> Implicarea părinţilor în procesul de luare a deciziilor (de exemplu rolul 
Comitetului de părinţi în şcoală). 

> Colaborarea părinţilor cu comunitatea locală şi instituţiile care pot favoriza 
procesul de educaţie a propriilor copii (de exemplu sponsorizări obţinute pentru 
şcoală, evenimente culturale etc.). 

> Implicarea comunităţii locale atât în procesul decizional şi managerial (vorbim de 
descentralizarea în sistemul educaţional), cât şi în procesul propriu-zis de 
predare prin accederea la activităţile extracurriculare propuse de şcoală. 

Nu trebuie utilizată o planificare unică în acest sens, dar, pentru materializarea 
acestei fuziuni parteneriale cu scop evident educativ şi formativ, este nevoie ca 
activitatea de planificare a cadrului didactic să cuprindă activităţi extracurriculare 
specifice de tipul celor menţionate anterior. 

Dacă se impune un document de planificare separată a acestor activităţi, se 
pot include tipul activităţii, tema aferentă, cât şi data de desfăşurare pe un an, 
respectiv semestru şi scopul activităţii: 


PLANIFICAREA ANUALĂ A ACTIVITĂȚILOR CU PĂRINŢII ŞI COMUNITATEA 
LOCALĂ 


UNITATEA DE ÎNVĂŢĂMÂNT: se specifică titulatura instituţiei 
PROPUNATOR: se notează numele şi prenumele cadrului didactic 
CLASA: 


AN ŞCOLAR: 
Nr. Data Tipul Tema Scopul Responsabil 
crt. activităţii activităţii activităţii 


Deci, procesul instructiv-educativ din instituţiile de învăţământ trebuie să 
constituie cadru favorabil pentru depăşirea barierelor de comunicare frecvent invocate 
de părinţi şi de comunitate şi să ofere prin toate tipurile de activităţi iniţiate deschidere 
şi transparenţă faţă de aceşti coparteneri importanţi pentru atingerea  finalităţilor 
educaţionale vizate. 


lll.1.7. Concursurile şi olimpiadele şcolare 

reprezintă activităţi extracurriculare ce au ca scop stârnirea interesului elevului pentru 
diferite discipline, din diverse arii curriculare. Acestea au, în acelaşi timp, o importanţă 
majoră şi în orientarea profesională a elevilor, prin dezvoltarea unor abilităţi şi interese 
personale, dar şi în autoevaluarea lor obiectivă. 

Concursurile cu tematică specifică sau olimpiadele şcolare pot oferi cea mai 
bună susţinere motivaţională în învăţare, determinând elevii să aprofundeze şi să 
depăşească studiul de la clasă. Recunoaşterea obţinută este importantă pentru elevi, 
determinând o competiţie constructivă atât între elevi (dacă vorbim de participare 
individuală), cât şi între clase sau şcoli (dacă vorbim de participare colectivă). 

Acelaşi efect îl pot avea concursurile organizate de către cadrele didactice în 
clasă. Dacă sunt organizate într-o atmosferă plăcută, vor stimula spiritul de iniţiativă al 
elevului, îi va oferi ocazia să se integreze în diferite grupuri şi să asimileze cu o mai 
mare uşurinţă conținuturile curriculare din diferite domenii. 


[l].1.8. Activităţi culturale precum: cenacluri, editarea unei reviste, radioul şcolii, 
vizionarea unor spectacole cultural artistice pot fi abordate de unele instituţii 
şcolare şi introduc elevii în lumea artei, dezvoltându-le personalitatea artistică şi 
creativă. Aceste activităţi extracurriculare pot pune elevii atât în rolul de spectator, cât 
şi în cel de protagonist, constituindu-se într-o inepuizabilă sursă de impresii şi 
sentimente puternice. 

Principala finalitate este stimularea afectivității copilului, a competenţei de 
comunicare şi poate cel mai important, pot deschide apetitul pentru artă, prin 
vehicularea unor adevărate valori culturale. 


ll].1.9. Alte activităţi distractive: discoteci, serate etc. sunt activităţi necesare 
pentru petrecerea timpului liber într-un cadru organizat, sub supravegerea unor cadre 
didactice calificate. De asemenea, asigură consolidarea relaţiei cadru didactic-elev şi o 
altă abordare a acesteia, mai relaxată şi mai apropiată de educabil. 

Aceste activităţi extracurriculare oferă şi o altă imagine asupra instituţiei 
şcolare, mai puţin rigidă, susţinând convingerea elevului că şcoala poate asigura o 
ofertă variată de activităţi de petrecere în mod plăcut a timpului liber, conform 
dorințelor şi specificului particularităţilor de vârstă a acestuia. 


lll.2. Activităţile extracurriculare desfăşurate în afara mediului şcolar se 
realizează în afara instituţiei de învăţământ, cu participarea clasei, a mai multor clase 
de elevi sau a mai multor instituţii de învăţământ. Şi aceste activităţi au ca obiectiv 
componenta intelectuală amintită anterior, dar primează componenta distractivă. 
Activităţile extracurriculare în afara mediului şcolii se definesc prin următoarele 
caracteristici: 
o se desfăşoară în diferite locaţii organizate în scopul atingerii finalităţilor 
propuse prin specificul activităţii; 
o presupun un plan de acţiune şi un grup de organizatori aprobat de 
conducerea şcolii şi Inspectoratul Şcolar Judeţean; 
o presupun anumite costuri suportate de participanţi. 

De reţinut: 

Activităţile extracurriculare din mediul şcolar se realizează în instituţiile 
de învățământ şi au ca obiectiv două componente: 
- o componentă intelectuală ce vizează satisfacerea setei de cunoaştere, 
capacitatea de creaţie, dorința de realizare şi autoafirmare a elevului şi 
- o componentă distractivă de loisir prin asigurarea a unei atmosphere destinse, 


relaxate pentru educabil. 

Câteva activităţi extracurriculare din mediul şcolar: manifestări pentru 
promovarea unor noi educaţii, cluburile sau cercurile de elevi, consultaţiile şi 
meditaţiile, serbările şcolare, Programul Şcoală după şcoală, activităţile cu 
părinţii, cu şcoala şi comunitatea locală, concursurile şi olimpiadele şcolare, alte 
activităţi distractive precum discoteci, serate etc. 


Printre aceste activităţi extracurriculare amintim: 


lll.2.1. Excursiile şi vizitele didactice 

reprezintă activităţi extracurriculare organizate, ce presupun deplasarea elevilor în 
diferite locaţii (natură, instituţii) în vederea realizării unor obiective instructiv-educative 
în strânsă relaţie cu anumite teme din programa unei discipline sau a mai multor 
discipline. 

Excursia didactică este definită de E. Istrate şi |. Jinga (2008, pag. 315) ca o 
formă de organizare a procesului de învăţământ care prilejuieşte contactul nemijlocit 
cu realitatea, observarea directă şi studierea obiectelor şi fenomenelor în condiţii 
naturale sau la locurile unde se păstrează anumite colecţii (muzee, expoziţii, case 
memoriale). |. Nicola propune următoarea tipologie a excursiilor, în funcţie de sarcina 
didactică fundamentală (2003, pag. 535): 

> Excursii şi vizite introductive realizate înaintea predării unei teme, cu scopul 
anticipării elementelor de conţinut şi pregătirii pentru asimilarea şi înţelegerea 
conţinuturilor curriculare vizate; 

> Excursii şi vizite didactice organizate în vederea comunicării de cunoştinţe noi 
din programa şcolară; 

> Excursii şi vizite finale realizate cu scopul consolidării şi fixării de cunoştinţe 
predate după o unitate de învăţare sau un capitol. 

Excursia didactică, deşi pare o activitate destul de relaxantă, presupune 
organizarea şi parcurgerea unor etape specifice, coerente şi bine delimitate: 

A. Faza pregătitoare care cuprinde următoarele etape (adaptare după Franţ A., 2010, 
pag.52-53): 

v Elaborarea planului excursiei (care presupune stabilirea următoarelor elemente: 
data, durata, scopul, tema, numărul de participanţi şi particularităţile acestora, 
obiectivele ce urmează a fi vizitate, itinerar, mijloc de transport, costul, cadrele 
didactice însoţitoare, asigurarea mesei, dacă este cazul); 

Y Stabilirea grupului de participanţi sau, cu alte cuvinte selecţia acestora. De 
regulă, selecţia se bazează pe dorinţa elevilor de a participa la o astfel de 
acţiune, dacă vorbim de o excursie realizată la nivelul şcolii. Dacă excursia 
iniţiată se adresează unei clase de elevi, profesorul are rolul de a moiiva 
participarea întregului grup de elevi, fără însă a-i obliga. 

v Alegerea traseului, ce presupune o anticipare a itinerarului ales, în funcţie de 
scopul propus, dar şi de durata excursiei. 

Y Evaluarea costului excursiei este o subetapă deosebit de importantă, în condiţiile 
în care acestea sunt suportate de către elevi şi doar în puţine cazuri de către 
instituţia de învăţământ. 

{x Documenitarea, privitor la traseul şi locaţia excursiei, precum şi la resursele de 
cunoaştere pe care aceasta le poate oferi elevilor. 

B. Desfăşurarea propriu-zisă a excursiei presupune o bună gestionare asigurată de 
cadrele didactice însoţitoare şi asigurarea unui cadru propice învăţării, care să susţină 
motivational dorinţa de cunoaştere a elevului. 

C. Valorificarea excursiei sau etapa de prelucrare şi evaluare a informaţiilor dobândite 
se poate realiza prin prezentări ale materialelor strânse din excursie realizate de către 
elevi sau prin prezentarea sau integrarea cunoştinţelor teoretice dobândite în predarea 
temelor din programa şcolară. 

În concluzie, principalele puncte tari ale excursiei şi vizitei didactice sunt: 

9 Asigură un suport informaţional, dar şi pragmatic pentru dobândirea, 
sistematizarea,fixarea şi chiar extinderea unor conţinuturi curriculare din 
programa şcolară; 

%) Formează şi dezvoltă deprinderi specifice domeniului, dar şi deprinderi şi 
comportamente sociale; 

"9 Reprezintă mijloace de motivare a elevilor, de stimulare a curiozităţii acestora; 

9) Determină o mai bună comunicare şi relationare profesor-elev, elev-elev, 
contribuind la creşterea coeziunii grupului; 

® Dezvoltă o atitudine pozitivă a elevului faţă de unele valori şi patrimonii naţionale; 

%9 Formează şi consolidează la elevi trăsături pozitive de caracter; 

9 Implică elevul în mod direct în procesul predării, acesta devenind coparticipant 
activ al procesului instructiv-educativ; 

') Reprezintă mobile ale învăţării durabile, bazate pe implicare şi experienţa 
elevului. 


lll.2.2. Taberele şcolare 

sunt activităţi extracurriculare ce presupun reunirea mai multor elevi, ce fac parte din 
diferite instituţii de învăţământ, pe o anumită perioadă de timp, de regulă în perioada 
vacantelor şcolare, în locaţii aflate sub incidenţa Agenţiei Naţionale a Taberelor şi 
Turismului şcolar (ANTTS). 

În funcţie de obiectivul pe care-l vizează, taberele şcolare pot fi: de odihnă 
(recreere) şi de formare într-un anumit domeniu de activitate (Cărăşel A., Lazăr Gh., 
2008, pag. 35). Competenţele dezvoltate prin aceste activităţi pot fi de natura celor de 
comunicare şi inter-relaţionare, dar şi de perfecţionare într-un domeniu de activitate 

pentru care elevul îşi manifestă interesul. De asemenea, scopul acestor activităţi este 
să devină un mijloc de a oferta în forme variate cunoaşterea directă a realităţilor 
înconjurătoare printr-un program de activităţi organizat, dar flexibil şi adaptabil nevoilor 
educabililor vizaţi. 

Indiferent de tipul acesteia, participarea în tabere este benevolă, fiind 
condiţionată doar de nota mare la purtare şi lipsa de corigenţe. Deşi costurile sunt 
suportate individual, MECTS poate acorda gratuitate elevilor cu performanţe 
remarcabile. 


IlI.2.3. Activităţi specifice extracurriculare ce funcţionează în Palatul copiilor, în 
alte organizaţii sau case de cultură. 

Palatul Copiilor este o instituţie de tip extraşcolar ce funcţionează sub 
conducerea Inspectoratului Şcolar Judeţean, cu scopul asigurării unui set de activităţi 
specifice de cultivare a unui talent, dezvoltare a unei pasiuni, sau petrecere a timpului 
liber. Activităţile propuse în cadrul cercurilor artistice, tehnice, sportive etc. au ca 
finalităţi cultivarea creativităţii celor mici şi atingerea performanţelor în domeniile care îi 
pasionează. 

Activităţile din palatul copiilor se desfăşoară pe durata anului şcolar, cu întâlniri 
săptămânale, după un orar stabilit de comun acord cu participanţii. Spre deosebire de 
activităţile formale, în cele din palatele copiilor relaţia cadru didactic-elev este una mai 
puţin formală, întreg procesul fiind centrat pe elev, iar notele sunt înlocuite cu diplome 
şi aprecieri. 

Orice instituţie de cultură sau organizaţie cu misiune educaţională poate deveni 
ofertantă de activităţi extracurriculare particulare. Oferta este construită şi reînnoită 
după o analiză de nevoi riguroasă asupra intereselor şi cerinţelor grupului ţintă, 
educabilii. De asemenea, aceste instituţii pot oferta prospectiv, fiind orientate spre 
cerinţele de perspectivă ale societăţii în care funcţionează. 


|l|.2.4. Şcoala de week-end 
se constituie într-o activitate extracurriculară situată între excursie, tabără şi cerc 
şcolar, independent de şcolile unde funcţionează cadrele didactice coordonatoare. 
Formula a fost propusă de către A. Cărăşel şi V. Lazăr, ca derivat al 
universităţilor de vară şi are următoarele caracteristici (2007, pag. 36-37): 
> se desfăşoară la sfârşit de săptămână, în 3-4 locaţii, prin rotaţie. Locaţia trebuie 
adecvată cazării pe durata a 2-3 nopţi, cu toate utilităţile aferente şi cu un spaţiu 
adecvat activităţilor în aer liber; 
> îmbină activităţile de învăţare pe diferite domenii de activitate cu activităţile 
recreative; 
> există invitaţi ce susţin prelegeri, conform specificului activităţilor iniţiate; 
> se îmbină diferite tipuri de activităţi precum: cursuri de scurtă durată, conferinţe, 
simpozioane, concursuri, activităţi sportive, vizionare de filme sau programe 
culturalartistice,discoteci etc.; 
> se recomandă participanţilor înscrierea la cât mai multe activităţi dintre cele 
propuse; 

> participanţii primesc diploma de participare sau premii pentru concursuri; 
> echipa de organizatori este formată dintr-un grup de 3-5 cadre didactice, cu 
sarcini şi responsabilităţi individuale clar definite; 
> reprezintă o alternativă de petrecere a timpului liber, cu scop educaţional. 
Analizând tipologia prezentată în cadrul cursului, putem conchide acest 
capitol prin accentuarea diversităţii activităţilor extracurriculare. Dinamica schimbărilor 
la nivel educaţional, dar şi social este cea care dictează îmbunătăţirea ofertelor şi 
completarea acestei tipologii cu alte tipuri de activităţi extracurriculare. Totul în 
contextul unui grup ţintă bine definit, a căror nevoi sunt obligatoriu avute în vedere. 
Deşi uneori, în cazul unor activităţi extracurriculare, cel ce gestionează 
activitatea nu este cadrul didactic, vorbim totuşi de persoane calificate şi ghidate de 
principiul centrării pe educabil. 


APLICAŢII PRACTICE 


1. Enumeraţi activităţile extracurriculare cunoscute de dumneavoastră ce se 
desfăşoară în mediul şcolar şi pe cele ce se desfăşoară în afara mediului şcolar. 
Evidenţiaţi punctele definitorii ale fiecărei categorii (Anexa 6). 

2. Construiţi un discurs argumentativ pentru promovarea activităţilor extracurriculare 
desfăşurate în afara mediului şcolar şi a celor desfăşurate în mediul şcolar (Anexa 7). 
3. Realizaţi planificarea anuală a activităţilor extracurriculare cu părinţii şi comunitatea 
locală (Anexa 8). 


STUDIU INDIVIDUAL 


1. Alegeţi un tip de activitate extracurriculară şi analizaţi impactul acestora asupra 
formării elevului (2 pagini). 
2. Documentare personală. Recomandăm următoarele referinţe bibliografice: 

“9 Codreanu D., Costache l., Matei D., Moraru G., Neacşu l., Nistor L., Oprea 
L..Pacearcă Şt., Platon C., Serbu F., Tatu A., (2009), Activitatea extracurriculară, 
de la idee la realitate. Ghid complet cu idei moderne şi instrumente de lucru 
pentru o activitate de succes, Editura Raabe, Bucureşti. 

9 Dănilă I., Gherghina D., Simiciuc E., Şerban D., Popescu M., (2009), Activităţi 
Extracurriculare şi Extraşcolare. Îndrumător Metodic, Antologie de Texte, 
EdituraDidactica Nova, Craiova. 


De reţinut: 

Activităţile extracurriculare desfăşurate în afara mediului şcolar se 
realizează în afara instituţiei de învăţământ, cu participarea clasei, a mai multor 
clase de elevi sau a mai multor instituţii de învățământ. 


Câteva activităţi extracurriculare din mediul şcolar: excursiile şi vizitele 
didactice; taberele şcolare; activităţi specifice extracurriculare ce funcţionează în 
Palatul copiilor, în alte organizații sau case de cultură; Şcoala de week-end. 

ANEXE 
Anexa 1 


FIŞĂ DE LUCRU INDIVIDUALĂ 


Numele cursantului: sasa aa aa catea i aie au a dl a 00 sa dal 
Sarcina: Identificati şi explicaţi relaţia dintre conceptele: 


1. „Educaţie formală”- „activităţi extracurriculare”: 

Anexa 2 


FIŞĂ DE LUCRU PE GRUPE 


Sarcina: Realizaţi o analiză SWOT asupra activităţilor extracurriculare desfăşurate în 


cadrul instituţiei dumneavoastră. 


Analiza SWOT asupra activităţilor extracurriculare din instituţia dumneavoastră 


Puncte tari Puncte slabe 


Oportunităţi Ameninţări 

Anexa 3 


FIŞĂ DE LUCRU PE GRUPE 


Sarcina: Explicati interacţiunea conceptelor de proiectare-implementare-evaluare în 


activităţile extracurriculare. 

FIŞĂ DE LUCRU PE GRUPE 


Sarcina: Realizaţi o comparaţie între procesul evaluării în activităţile formale şi cel de 


evaluare în cadrul activităţilor extracurriculare. 


Evaluarea în activităţile formale 


Evaluarea în activităţile 
extracurriculare 

Anexa 5 
FIŞĂ DE LUCRU INDIVIDUALĂ 


Numele cursantului: ............... eee nea 
Sarcina: Precizaţi minim 5 modalităţi de acţiune în baza cărora veţi asigura centrarea 
pe elev în cadrul activităţilor extracurriculare. 

Anexa 6 


FIŞĂ DE LUCRU INDIVIDUALĂ 


Numele cursantului: ............................. 


Sarcina: Enumeraţi activităţile extracurriculare cunoscute de dumneavoastră ce se 
desfăşoară în mediul şcolar şi pe cele ce se desfăşoară în afara mediului şcolar. 
Evidenţiaţi punctele definitorii ale fiecărei categorii. 


Activităţi extracurriculare în mediul 
şcolar 


Activităţi extracurriculare în afara 
mediului şcolar 


Câteva exemple 


Câteva exemple 


Note definitorii 


Note definitorii 

Anexa 7 


FIŞĂ DE LUCRU PE GRUPE 


Sarcina:  Construiţi un discurs argumentativ pentru promovarea: activităţilor 
extracurriculare desfăşurate în afara mediului şcolar şi a celor desfăşurate în mediul 
şcolar. 


1.Discurs argumentativ pentru promovarea activităţilor extracurriculare din mediul 
şcolar 


Pag 33 din 37 


PEDAGOGIA ACTIVITĂȚILOR EXTRACURRICULARE 


2.Discurs argumentativ pentru promovarea activităţilor extracurriculare din afara 
mediului şcolar 

Anexa 8 


FIŞĂ DE LUCRU PE GRUPE 


Sarcina: Realizaţi planificarea anuală a activităţilor extracurriculare cu părinţii şi 
comunitatea locală. 
PLANIFICAREA ANUALĂ A ACTIVITĂȚILOR CU PĂRINŢII ŞI COMUNITATEA 
LOCALĂ 
UNITATEA DE ÎNVĂŢĂMÂNT: se specifică titulatura instituţiei 
PROPUNĂTOR: se notează numele şi prenumele cadrului didactic 
CLASA: 


AN ŞCOLAR: 
Nr. Data Tipul Tema Scopul Responsabil 
crt. activității activității activității 

Anexa 9 


FIŞĂ DE AUTOEVALUARE A CURSANTULUI 


Numele cursantului: ................... e eee 


Indicatorul Dovada În Într-o Într-o În mare În 
atingerii foarte mică | oarecare | măsură foarte 
indicatorului mică măsură | măsură mare 
măsură măsură 


1.Dobândirea 
unui bagaj de 
cunoştinţe 
teoretice aferente 
cursului 


2.Discurs coerent 
şi structurat pe o 
temă din cadrul 
cursului 


3.Capacitatea de 
a aplica în 
activitatea 
didactică 
competențele 
dobândite în 
cadrul cursului; 


4. Participare 
activă în cadrul 
cursului 


5.Studiu 
individual 
optim 


6.Capacitatea de 
a relaţiona cu 
formatorul 


7.Capacitatea de 
a relaţiona cu 
membrii grupei 


8.Autoreflecţie 
asupra propriei 
activităţi 


9.Evaluarea 
Activităţii colegilor 
de grupă 

cursului. 


10.Perfecţionarea 
continuă pe 
parcursul 

